લખનઉઃ ઉત્તર પ્રદેશની સંસદીય સીટ ગોરખપુર અને ફૂલપુર પેટાચૂંટણીમાં હાર બાદ ભાજપમાં હડકંપ મચ્યો છે. ઉત્તર પ્રદેશના મુખ્યમંત્રી યોગી આદિત્યનાથે પોતાના તમામ કાર્યક્રમો રદ્દ કરીને અધિકારીઓની બેઠક બોલાવી છે. બુધવારે ઉત્તર પ્રદેશના બે સંસદીય ક્ષેત્ર ફૂલપુર અને ગોરખપુરની પેટાચૂંટણીના પરિણામ આવ્યાં હતાં. જેમાં એસપી અને બીએસપી ગઠબંધનને જીત મળી અને બંને સીટો પર ભાજપને હારનો સામનો કરવો પડ્યો. ગોરખપુરમાં યોગી આદિત્યનાથ અને ફૂલપુરથી નાયબ મુખ્યમંત્રી કેશવ પ્રસાદ મૌર્ય સાંસદ હતા. ઉલ્લેખનીય છે કે ગોરખપુરમાં 1991 બાદ ભાજપને પહેલી વખત હારનો સામનો કરવો પડ્યો.